Analize și opinii 


Conf. univ. dr. N. Grigorie Lăcriţa: 
„Parteneriatul strategic”, mijlocul prin 
care se realizează „colonialismul 
modern” 


O Acum 1 minut e 1 Vizualizari 48) 5 Timp de citire 


La o dezbatere publică, în preajma alegerilor, unul dintre participanţi l-a întrebat, pe neaşteptate, pe candidatul 
la președinție, care ţinea discursul: știți cum se capturează o turmă de porci sălbatici? 


Candidatul, surprins de o asemenea întrebare, a crezut că este o glumă şi se aştepta la o explicaţie amuzantă 
din partea cetățeanului respectiv. 


Cetăţeanul i-a răspuns că nu e de glumă şi i-a dat următoarea explicaţie: 


O turmă de porci sălbatici se capturează, cel mai ușor și cu maximă eficienţă, prin următorul „parteneriat 
strategic!” 


Mai întâi se caută un loc în pădure unde vin cel mai frecvent porcii sălbatici, iar acolo (1) se face planul unui 
gard (ţarc) în care se vor prinde porcii, (2) iar după aceea, în interiorul „locului de binefacere pentru porci” se 


Porcii sălbatici vin, ca de obicei, în fiecare zi şi mănâncă porumbul „gratis, din locul de binefacere” şi, după ce 
se obişnuiesc să vină zilnic, se construieşte întâi o latură de a gardului respectiv. 


După ce se obişnuiesc și cu această parte a gardului și porcii se întorc mereu să mănânce porumbul, se 
construieşte o altă parte a gardului... 


„Pas cu pas” porcii se obişnuiesc cu acest „parteneriat strategic” mâncând porumb până când se instalează 
cele patru laturi ale gardului, din care s-a lăsat loc pentru o intrare, o viitoare poartă. 


Porcii se obişnuiesc și cu intrarea la porumbul „primit gratis”, prin care intră singuri. 


În cele din urmă „partenerul strategic” instalează poarta, după care tot grupul este capturat, porcii pierzându-și 
libertatea. 


După ce s-a montat poarta, aleargă în interiorul gardului, dar în mod zadarnic pentru că ei sunt deja la 


închisoare. 
După scurt timp, foamea îi face să mănânce iarăși din porumbul primit gratuit. 


Se adaptează atât de mult și la această situaţie încât, după un timp ei uită cum este să-și mai procure singuri 
hrana, obișnuindu-se cu sclavia ca un mod de viaţă normal. 


Porcii ajung chiar să fie recunoscători răpitorului lor care, până la urmă, tot „pas cu pas”, ajung să ia în 
stăpânire întreaga pădure. 


Se ajunge astfel ca, generaţie după generaţie, de porci să meargă „fericiţi” la abator. 


Nici măcar nu mai realizează că „partenerul strategic care îi hrăneşte” este acelaşi cu cel care i-a adus în 


starea de sclavie și cu cel care îi și duce la abator. 


Cetăţeanul i-a spus candidatului (rămas cam mut la cele ce auzise), că este exact ceea ce a văzut că se 
întâmplă în toate parteneriatele strategice, fie dintre ţări, fie dintre un guvern și cetățenii săi. 


Fiecare nou „guvern salvator”, pentru a atinge supunere sistematică, „dă boabe poporului”: prin a-i da legi de 
„protecţie a sărăciei din lenevie”, prin organizarea de petreceri, târguri, festivaluri, prin oferirea de „pâine şi 
jocuri”. 


„Dă legi poporului taur şi boabe poporului bou.” (Pitagora) 


„Pâine şi jocuri”. Din latină: „Panem et circenses”. În perioada imperiului, romanii decăzuseră într-atât încât se 
mulţumeau să li se dea gratuit hrana zilnică şi jocuri de circ, iar în rest nu mai făceau nimic şi nu participau la 


societăţii. (luvenal, Satirae, X, 81) 


Printr-un asemenea „parteneriat strategic” se ajunge, în mod sigur, la un un sistem de guvernământ al 


„inaptocraţiei”, al „cleptocraţiei” şi la „o ţară a lucrului bine făcut”. 


„Inaptocraţia: Un sistem de guvernământ în care cei mai incapabili de a guverna sunt aleşi de către cei mai 
incapabili de a produce, şi care împreună cu ceilalţi membrii ai societăţii cei mai puţin în stare să se întreţină 
singuri sau să se realizeze, sunt recompensaţi cu bunuri şi servicii care au fost plătite prin confiscarea avuţiei 
şi muncii unui număr de producători aflat în scădere continuă” (Jean d'Ormesson. Un nou cuvânt în dicţionarul 
Larousse al limbii franceze). 


Dar cei mai incapabili de a produce, împreună cu cei mai puţin în stare să se întreţină singuri, în schimbul 
bunurilor și serviciilor primite gratuit (din banii obţinuţi de Guvern prin confiscarea, pe calea impozitelor, a 
avuţiei şi a muncii unui număr de producători aflați în scădere continuă), votează corupți, impostori, hoţi şi 
trădători; acești votanţi nu sunt victimă ale inaptocraţiei, sunt complici ai acesteia. 


„Cleptocraţia este constituită din acele instituţii ale statului ai cărui membri caută să obţină avantaje personale 


(materiale, sociale, politice etc.), pe seama celor în numele cărora funcţionează” (N. Grigorie Lăcriţa). 


„O țară a lucrului bine făcut” este o ţară în care bogaţii te învaţă cum să faci foamea, trădătorii cum să-ţi iubeşti 
ţara şi hoţii cum să fii cinstit! 


Concluzia trebuie să o tragă fiecare, din cei care mai au capacitatea să discearnă corect și care nu au aderat 


la „Parteneriatul strategic!” 


Cu o stăpânirea străină și cu o servilă clasă conducătoare, pe calea unui „parteneriat strategic” dintre acestea 
se ajunge ca: 


(1) o ţară să nu mai aibă nimic al său, 
(2) cetățenii să nu mai știe nici chiar cum a fost acea țară pe timpul strămoșilor lor și 


(3) „elitele conducătoare” ale acestei țări să vorbească chiar laudativ despre calităţile străinilor care au 
acaparat-o. 


Şi asta e destul pentru oamenii adevăraţi ca să înceapă să plângă; dacă mai pot şi dacă nu s-au resemnat că 


trăiesc într-o ţară care nu mai este a lor. 


„Parteneriatul strategic!” este propaganda învingătorilor impusă ca mod de viaţă celor învinşi, aduși în starea 
de slugi, de proști și de servitori umili! 


„Astăzi nu se mai spune slugă, prost, servitor umil! Se spune “partener strategic!” 


Trist, foarte trist, dar adevărat! 

